《潞河夜泊同黄说仲过陶懋中舟中二首 其二》
明代·胡应麟

跋扈飞扬纵叵罗，一尊携手暮凉多。江湖意气关萝薜，海岱行凉狎芰荷。

片月新秋蟾阙吐，双星明夜鹊桥过。西风玉笛胡床上，无限梅花落绛河。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。